b'\n_START_ARTICLE_\nPlanet\n_START_SECTION_\nPlaneti Oson\xc4\x8dja\n_START_PARAGRAPH_\nVsi planeti v Oson\xc4\x8dju, razen Zemlje, se imenujejo po rimskih in gr\xc5\xa1kih bogovih. Tudi njihovi naravni sateliti se imenujejo po bogovih in osebnostih iz klasi\xc4\x8dne mitologije ali po Shakespearovih gledali\xc5\xa1kih igrah. Asteroide lahko imenujejo po njihovih odkriteljih, po komerkoli ali \xc4\x8demerkoli. O tem odlo\xc4\x8da Mednarodna astronomska zveza (glej planetno izrazje).\n_START_SECTION_\nDruga telesa\n_START_PARAGRAPH_\nNedavno so odkrili pritlikavi planet Sedna, ki kro\xc5\xbei okrog Sonca na razdalji 13 milijard km, trikrat dlje kot Pluton. To 1180\xe2\x80\x932360 km veliko telo so v Nasi za\xc4\x8dasno imenovali po inuitski boginji morja. Ime planeta je Mednarodna astronomska zveza potrdila jeseni 2004. Premer je \xc5\xa1e vedno premalo natan\xc4\x8dno dolo\xc4\x8den, vendar verjamejo, da je nekje med 1/2 in 3/4 Plutonovega._NEWLINE_Drug mo\xc5\xbeni planet je 2004 DW, telo s tirom in maso podobno Plutonovi. Poleg teh treh teles sta mo\xc5\xbena \xc5\xa1e 50000 Kvaoar in 20000 Varuna._NEWLINE_V razli\xc4\x8dnih obdobjih so predpostavljali ve\xc4\x8d domnevnih planetov, kot sta na primer planet X (za Plutonovo tirnico) ali Vulkan (znotraj Merkurjeve tirnice). Astronomi so jih ves \xc4\x8das iskali zaman.'